**Ministru kabineta noteikumu projekta “Grozījumi Ministru kabineta 2007. gada 2. maija noteikumos Nr. 295 “Noteikumi par rūpniecisko zveju iekšējos ūdeņos” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Zvejniecības likuma 11.panta trešajā daļā, kuri stājas spēkā vienlaikus ar Administratīvās atbildības likumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots atbilstoši grozījumiem Zvejniecības likumā, kuri Saeimā pieņemti 2019. gada 24.oktobrī. Zvejniecības likuma 11. panta trešā daļa nosaka pašvaldības kompetenci zvejas atļauju (licenču) izsniegšanā.Spēkā esošā kārtība paredz, ka zvejnieks drīkst zvejot iekšējos ūdeņos, ja ar attiecīgo pašvaldību, kuras teritorijā vai pārziņā atrodas ūdeņi, ir noslēgts zvejas tiesību nomas līgums un Valsts vides dienestā (turpmāk – VVD) ir saņemta zvejas atļauja (licence), kurā norādīts zvejas rīku veids, limits u.c. informācija. Atbilstoši šādai kārtībai zvejniekam bija jāvēršas divās iestādēs, lai nokārtotu visas formalitātes zvejas tiesību iegūšanai.2018. gadā Zemkopības ministrija (turpmāk – ZM) izstrādāja valsts informācijas sistēmas “Latvijas Zivsaimniecības integrētās kontroles un informācijas sistēma” (turpmāk – LZIKIS) papildinājumus, dodot pašvaldībām iespēju tajā ievadīt datus par zvejas darbībām Latvijas piekrastes un iekšējos ūdeņos, tostarp par izsniegtajām licencēm komercdarbībai zvejniecībā, rūpnieciskās zvejas tiesību nomas līgumiem, šo līgumu protokoliem, kā arī izsniegtajām zvejas atļaujām (licencēm) un zvejas žurnāliem. Sistēmas lietotājiem (ZM, pašvaldībām, kontroles iestādēm) būs iespēja ievadīt un izmantot vienotā datubāzē informāciju par zvejas darbībām Latvijas iekšējos un jūras piekrastes ūdeņos.Tādējādi tiks ievērots vienas pieturas aģentūras princips un pakalpojuma (zvejas atļaujas (licenču) izsniegšana) saņēmējam (zvejniekam) būs iespējams visus dokumentus saņemt vienā vietā – pašvaldībā.Lai nodrošinātu Zvejniecības likuma grozījumos paredzētā uzdevuma īstenošanu, noteikumu projekts paredz, ka fiziskām personām, kas zvejo pašpatēriņam, būs jāreģistrējas nevis Valsts vides dienestā (turpmāk – VVD), bet gan LZIKIS. Arī zvejas datus un zvejas rīkus varēs reģistrēt LZIKIS pašvaldības izsniegtā piekrastes zvejas žurnālā elektroniski vai papīra formā. Turpmāk kā marķēšanas zīmi izmantos LZIKIS automātiski piešķirtu pastāvīgu zvejas atļaujas (licences) numuru. Tā kā pašvaldību pilnvarotās personas zvejas atļaujas (licences) izsniegs kopā ar zvejas žurnāliem papīra formā un pagarinās to derīguma termiņus, šis pienākums vairs nebūs VVD kompetencē.Līdz ar noteikumu grozīšanu ir tehniski jāprecizē 1. un 4. pielikums.VVD turpinās izsniegt zvejas atļaujas (licences), ja iesniegums saņemts līdz 2019. gada 24. oktobrī pieņemtā likuma “Grozījumi Zvejniecības likumā” pārejas noteikumu 30. punkta spēkā stāšanās brīdim. VVD izsniegtās zvejas atļaujas (licences) būs derīgas līdz to derīguma termiņa beigām.Noteikumi stājas spēkā vienlaikus ar grozījumiem Zvejniecības likuma 11. panta trešajā daļā, kuri paredz, ka zvejai iekšējos ūdeņos zvejas atļaujas (licences) izsniedz pašvaldības. |
| 3. | Projekta izstrādē iesaistītās institūcijas un publiskas personas kapitālsabiedrības | ZM un VVD |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības un zvejnieki, kas nodarbojas ar komerczveju un pašpatēriņa zveju iekšējos ūdeņos.No 01.01.2019. līdz 08.11.2019. izsniegtas 164 komerczvejas atļaujas (licences ) un 970 pašpatēriņa zvejas atļaujas (licences). |
| 2. | Tiesiskā regulējuma ietekme uz tautsaimniecību un administratīvo slogu | Tā kā pašvaldības turpmāk pildīs VVD funkcijas zvejas atļauju (licenču) un zvejas žurnālu izsniegšanā, tām sākotnēji palielināsies administratīvais slogs informācijas reģistrēšanā un zvejas atļauju (licenču) izsniegšanā, tomēr pēc sākotnējo datu ievadīšanas un saglabāšanas LZIKIS būtiski atvieglos dokumentu izsniegšanu un administratīvo slogu nākotnē, jo nebūs nepieciešams atkārtoti reģistrēt informāciju par katru zvejnieku.Pašlaik pašvaldības savā administratīvajā teritorijā ar zvejniekiem slēdz zvejas tiesību nomas līgumus un to protokolus un tie tiek noformēti papīra formā. Līdz šim VVD ar zvejas atļauju (licenču) izsniegšanu iekšējos ūdeņos nodarbojās 26 darbinieki, tai skaitā to parakstītāji un operatori, kas ievadīja informāciju sistēmā.Zvejas atļauju (licenci) formēs vienlaikus ar zvejas tiesību nomas līgumu un zvejas tiesību nomas protokolu kārtējam gadam kā vēl vienu dokumentu, kas tiks izveidots sistēmā. Būtisku administratīvo slogu tas neradīs, jo pašvaldības zvejas tiesību nomu noformē jau ļoti ilgu laiku. Savukārt zvejnieks par zvejas tiesību nomu un izmantošanu maksā katru gadu atbilstoši attiecīgajiem normatīvajiem aktiem. Šī maksa ietvertu arī vēl viena dokumenta – zvejas atļaujas licences) izsniegšanu. Informāciju par jaunu zvejas atļauju (licenču) piešķiršanu, ko iepriekš reģistrēja VVD, turpmāk pašvaldību pilnvarotās personas ievadīs LZIKIS. |
| 3. | Administratīvo izmaksu monetārs novērtējums | Administratīvās izmaksas pašvaldībām radīsies brīdī, kad dati tiks reģistrēti LZIKIS, un katram zvejniekam, kas tos nereģistrēs LZIKIS, kopā ar zvejas atļauju (licenci) būs jāizsniedz arī zvejas žurnāli 12 mēnešiem.Monetārā novērtējuma aprēķins zvejas atļauju (licenču) un zvejas žurnālu izsniegšanai:F = 10,54 *euro*– vienas stundas likme;L = 1 stunda – nepieciešamais laiks vienas zvejas atļaujas (licences) un zvejas žurnālu sagatavošanai;N = 1134 zvejas atļaujas (licences), kas izsniegtas no 01.01.2019. līdz 08.11.2019.;B = 1 gads, kura laikā paredzēts ievadīt datus par katru personu vienu reizi.Tādējādi administratīvās izmaksas uz visām pašvaldībām palielinātos šādi:C= (10,54 x 1) x (1134 x 1 ) = 10,54 x 1134 = 11 952,36 *euro*.Iekšējos ūdeņos 2019. gadā ir izsniegtas 1134 zvejas atļaujas (licences), un pašvaldībām tās radītu papildu 263,5 *euro* izmaksas, kas veidojas, sareizinot vienas drukātas zvejas žurnāla lapas izmaksas ar to zvejnieku skaitu, kuriem izsniegtas zvejas atļaujas (licences), taču tikai tad, ja zvejnieki neizmantos iespēju nozvejas datus reģistrēt LZIKIS.Zvejniekiem, pārejot uz nozvejas datu reģistrāciju LZIKIS, būtiski samazināsies izmaksas par papīra zvejas žurnāla izsniegšanu. Izmaksas saistībā ar zvejas atļauju (licenču) noformēšanu un laika patēriņš varētu samazināties vismaz četras reizes. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes laikā 2019. gada 5. novembrī sadarbībā ar Latvijas pašvaldību savienību tika organizēta videokonference, kurā klātienē piedalījās vairāku pašvaldību pārstāvji. Daudzi no viņiem piedalījās tiešsaistē, tika iepazīstināti ar LZIKIS darbību un zvejas atļauju (licenču) izsniegšanas turpmāko kārtību.Noteikumu projekts tika ievietots ZM un Valsts kancelejas tīmekļvietnē 2019. gada 14. novembrī. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties Ministru kabineta (turpmāk – MK) noteikumu projekta izstrādē pēc to ievietošanas tīmekļvietnēs www.zm.gov.lv un www.mk.gov.lv, līdz 28.11.2019. aicinot rakstiski sniegt viedokli par MK noteikumu projektu tā izstrādes stadijā un to nosūtot uz elektronisko pasta adresi karlis.bileskalns@zm.gov.lv. |
| 3. | Sabiedrības līdzdalības rezultāti | Par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās ZM, VVD un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Zemkopības ministrs K. Gerhards

Bileskalns 67095040

Karlis.Bileskalns@zm.gov.lv